## Odluka o općinskim porezima Općine Otok

### NN 145/2002 (5.12.2002.), Odluka o općinskim porezima Općine Otok

# OPĆINA OTOK

2333

Općinsko vijeće općine Otok na
sjednici održanoj 28. studenoga 2002. godine teme­ljem članka 30. Zakona o
financira­nju jedinica lokalne i područne (re­gionalne) samouprave (»Narodne
novine«, br. 117/93., 69/97., 33/00., 73/00. i 59/01.), i članka 90. Statuta
općine Otok (»Službeni vjesnik Vukovarsko-srijemske županije« br. 5/94. i
2/97.) donosi

## ODLUKU

### O OPĆINSKIM POREZIMA

I. OPĆE ODREDBE

Članak 1.

Ovom Odlukom uvode se općinski
porezi koji su vlastiti izvor prihoda općine Otok.

Članak 2.

Glede razreza, naplate, žalbe,
obnove postupka, zastare i drugih postupovnih odredaba pri plaća­nju općinskih
poreza shodno se primje­njuju propisi o porezu na dohodak.

II. VRSTE OPĆINSKIH POREZA

Članak 3.

Općina Otok uvodi s­ljedeće
poreze:

1. prirez porezu na dohodak,

2. porez na potroš­nju,

3. porez na tvrtku ili naziv,

4. porez na korište­nje javnih
površina.

1. Prirez porezu na dohodak

Članak 4.

Prirez porezu na dohodak plaćaju
obveznici poreza na dohodak koji imaju prebivalište ili uobičajeno boravište na
području općine Otok po stopi od 10%.

2. Porez na potroš­nju

Članak 5.

Porez na potroš­nju plaća se na
potroš­nju alkoholnih pića (prirodna vina, specijalna vina, rakija i žestoka
pića), piva i bez- alkoholna pića u ugostiteljskim objektima.

Članak 6.

Obveznik poreza na potroš­nju
jest pravna i fizička osoba koja pruža ugostite­ljske usluge.

Osnovicu poreza na potroš­nju
čini prodajna cijena pića koja se proda u ugostite­ljskim objektima.

Članak 7.

Porez na potroš­nju plaća se po
stopi od 3%.

Članak 8.

Porez na potroš­nju plaća se do
kraja mjeseca za prethodni mjesec. U istom roku obveznik je dužan dostaviti
općini Otok obračun poreza na potroš­nju na propisanom obrascu.

3. Porez na tvrtku

Članak
9.

Obveznici
poreza na tvrtku ili naziv su pravne i fizičke osobe koje su obveznici poreza
na dobit ili poreza na dohodak i re­gistrirane su za obav­lja­nje djelatnosti.

Članak
10.

Porez
na tvrtku ili naziv plaća se u godiš­njem iznosu kako slijedi:

1.
Obveznici pravne osobe:

– za tvrtku na adresi sjedišta pravne osobe 500,00 kuna

– za svaku poslovnu jedinicu (prodavaonicu, pogon,
radionicu, predstavništvo, prodajno mjesto i sl.)            400,00 kuna

2. Obveznici fizičke osobe

– za tvrtku na adresi sjedišta fizičke osobe 400,00 kuna

– za svaku poslovnu jedinicu (prodavaonica, pogon,
radionica, predstavništvo, prodajno mjesto i sl.)            300,00 kuna

Članak
11.

Obveznici
poreza na tvrtku moraju nadležnom poreznom tijelu dostaviti podatke za utvrđiva­nje
poreza na tvrtku do 31. svib­nja godine za koju se utvrđuje porez.

Porez
na tvrtku se plaća u roku od 15 dana od dana dostave rješe­nja o utvrđiva­nju
tog poreza.

Članak
12.

Porez
na tvrtku ne plaćaju pravne i fizičke osobe koje su obveznici poreza na dobit i
poreza na dohodak za godinu u kojoj su prvi put re­gistrirane na području
općine Otok.

4. Porez na korište­nje
javnih površina

Članak
13.

Porez
na korište­nje javnih površina plaćaju pravne i fizičke osobe koje koriste
javne površine.

Članak
14.

Pod
javnim površinama smatraju se javne zelene površine, pješačke staze, pješačke
zone, otvoreni odvodni kanali, trgovi, parkovi, dječja igrališta i javne
prometne površine.

Članak
15.

Osnovica
poreza na korište­nje javnih površina je ugovoreni iznos naknade za korište­nje
javne površine.

Članak
16.

Porez
na korište­nje javnih površina plaća se po stopi od 10%, a dospijeva na naplatu
zajedno s dospjelošću naknade za korište­nje javne površine.

III. ZAVRŠNE ODREDBE

Članak
17.

Općina
Otok prenosi na Poreznu upravu u cijelosti poslove utvrđiva­nja, evidentira­nja,
nadzora, naplate i ovrhe radi naplate općinskih poreza propisanih ovom odlukom,
osim poreza za korište­nje javnih površina.

Članak
18.

Poreznoj
upravi za obav­lja­nje poslova iz članka 17. ove Odluke pripada naknada u
iznosu 5% od ukupno naplaćenih prihoda.

Članak 19.

Porezna uprava će do 15. u
mjesecu, za prethodni mjesec, općini dostav­ljati zbirna izvješća o utvrđenim i
naplaćenim porezima iz članka 3. ove Odluke.

Članak 20.

Ovlašćuje se nadležna organizacija
platnog prometa zadužena za naplatu javnih prihoda da naknadu Poreznoj upravi
iz članka 18. ove Odluke obračuna i uplati u Državni proračun do zad­nje­g dana
u mjesecu za prethodni mjesec.

Članak 21.

Ova Odluka stupa na snagu osmog
dana od dana objave u »Narodnim novinama«, a primje­njuje se od 1. siječ­nja
2003. godine.

Članak 22.

Ova Odluka objavit će se i u
Službenom vjesniku Vukovarsko-srijemske županije.

Članak 23.

Danom primjene ove Odluke
prestaje važiti Odluka o općinskim porezima općine Otok (»Službeni vjesnik
Vukovarsko--srijemske županije« broj 1/94).

Klasa: 410-01/02-01/06
Urbroj: 2188/19-01-02-1
Otok, 28. studenoga 2002.

Predsjednik
Općinskog vijeća
**Stjepan Topalović,** v. r.

Odluka, NN 145/2002-2333